Diari Oficial de la Generalitat Valenciana


Sumari del DOGV 6635, del 21-10-2011 (2011/10475)

ORDRE 2/2011, de 6 d'octubre, de la Conselleria d'Economia, Indústria i Comerç, per la qual es modifica l'Ordre 3/2011, de 21 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en empreses, sector edificació, servicis públics, explotacions agràries, cogeneració i diversificació energètica per a l'exercici 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6635

Data del DOGV
:   21-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10643


Data del document
:   06-10-2011

Organisme emissor
:   Conselleria d'Economia, Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 2/2011, de 6 d'octubre, de la Conselleria d'Economia, Indústria i Comerç, per la qual es modifica l'Ordre 3/2011, de 21 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en empreses, sector edificació, servicis públics, explotacions agràries, cogeneració i diversificació energètica per a l'exercici 2011. [2011/10793]  
En el Diari Oficial de la Comunitat Valenciana número 6.493, d'1 d'abril de 2011, es publica l'Ordre 3/2011, de 21 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en empreses, sector edificació, servicis públics, explotacions agràries, cogeneració i diversificació energètica per a l'exercici 2011.  
El Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, assigna a la Conselleria d'Economia, Indústria i Comerç les competències en matèria d'energia.   
Per tot això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 97/2011, de 13 de novembre, del Consell, pel qual s'aprova el Reglament Orgànic i Funcional de la Conselleria d'Economia, Indústria i Comerç,   
  
  
ORDENE  
  
Article únic  
Modificació de l'Ordre 3/2011, de 21 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en empreses, sector edificació, servicis públics, explotacions agràries, cogeneració i diversificació energètica per a l'exercici 2011.  
Es modifica l'article 3 de l'Ordre 3/2011, de 21 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en empreses, sector edificació, servicis públics, explotacions agràries, cogeneració i diversificació energètica per a l'exercici 2011, que queda redactat com s'indica en l'annex.  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 6 d'octubre de 2011  
  
El conseller d'hEconomia, Indústria i Comerç  
ENRIQUE VERDEGUER PUIG  
  
  
Annex  
  
Nova redacció de l'article 3 de l'Ordre 3/2011, de 21 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en empreses, sector edificació, servicis públics, explotacions agràries, cogeneració i diversificació energètica per a l'exercici 2011.  
  
  
Article 3. Línies pressupostàries  
1. D'acord amb la Llei 17/2010, de 30 de desembre, de Pressupostos de la Generalitat per a l'exercici 2011, les ajudes concedides per l'AVEN en matèria d'estalvi i eficiència energètica es finançaran a càrrec de la línia pressupostària i l'import global màxim que es detalla a continuació.  
  
  
  
  
El pressupost total per al finançament d'estes actuacions, una vegada incrementada la dotació inicial de la línia, és de 9.615.666 €.  
  
2. El pressupost que aporta la Generalitat per al finançament d'estes actuacions és de 4.215.666 € i compta amb finançament del Fons Europeu de Desenvolupament Regional (FEDER), en un percentatge del 70%, a través del Programa Operatiu de la Comunitat Valenciana 2007-2013, cosa que significa la quantitat de 2.950.966 €.   
  
3. De la mateixa manera, les ajudes recollides en la present ordre estan cofinançades d'acord amb la dotació consignada a favor de l'Institut per a la Diversificació i l'Estalvi de l'Energia (IDAE) per al desenvolupament de les actuacions previstes en el Pla d'Acció de l'Estratègia d'Estalvi i Eficiència Energètica a Espanya per a l'any 2011, i que per a la Comunitat Valenciana, segons el conveni de col·laboració entre l'Agència Valenciana de l'Energia i l'IDAE de data 28 de març de 2008, queda establida en 5.400.000 euros.  
4. Els projectes pertanyents a l'actuació cogeneració industrial seran recolzats únicament amb fons de la Generalitat.  
5. Els projectes pertanyents a la resta d'actuacions podran ser recolzats tant amb fons de la Generalitat com amb fons provinents del conveni de col·laboració entre l'AVEN i l'IDAE. Aquells projectes que requerisquen una elevada inversió i majors terminis d'execució seran recolzats amb fons provinents del conveni de col·laboració entre l'AVEN i l'IDAE. No obstant això, la selecció d'un fons o un altre serà determinada per la Comissió d'Avaluació dels projectes presentats a la present ordre.   
6. La distribució pressupostària entre les distintes actuacions susceptibles de suport serà la següent:  
a) Programa d'Estalvi i Eficiència Energètica en l'Empresa: 5.133.828 €.  
b) Programa d'Estalvi i Eficiència Energètica en l'Edificació: 1.900.000 €.  
c) Programa d'Estalvi i Eficiència Energètica en els Servicis Públics: 1.665.666 €.  
d) Programa d'Estalvi i Eficiència Energètica en Explotacions Agràries: 100.000 €.  
e) Programa d'Estalvi i Eficiència Energètica en Transformació de l'Energia: 536.956 €.  
f) Programa de Diversificació Energètica: 279.216 €.  
  
7. Mitjançant resolució del director de l'AVEN es podrà reajustar l'esmentada distribució pressupostària entre els diferents programes, d'acord amb les sol·licituds d'ajuda presentades».